През 1277 г. Маргарита става титулярна кралица на Йерусалим, след като Карл I откупва йерусалимската корона от титулярната йерусалимска кралица Мария Антиохийска. През 1282 г. обаче на о. Сицилия избухва Сицилианската вечерня – въстание срещу управлението на Карл I, което довело до откъсването на острова от владенията на Карл I и обособяването му като самостоятелно Сицилианско кралство под властта на арагонския крал Педро III. Маргарита и съпругът ѝ обаче запазват властта си в континенталната част на Южна Италия, която се обособява в самостоятелното Неаполитанско кралство, а Маргарита започнала да се титулува и кралица на Неапол.